**Crna Gora**

**Opština Bar**

**Služba za skupštinske poslove**

**Broj: 030-016/21-** **437/2**

**Bar, 08.11.2021.godine**

Na osnovu člana 121 Poslovnikao radu Skupštine Opštine Bar (“Sl.list Crne Gore-opštinski propisi“broj 46/18), objavljuje se

**P O Z I V**

**NEVLADINIM ORGANIZACIJAMA ZA PRIJAVLJIVANJE UČEŠĆA NA XXVII SJEDNICI SKUPŠTINE OPŠTINE BAR**

Pozivaju se nevladine organizacije, koje su prijavile zainteresovanost za učešće u radu Skupštine opštine Bar za 2021.godinu, zainteresovane za učešće na XXVII sjednici Skupštine opštine Bar, koja je zakazana za **četvrtak 18.11.2021.godine u 10,00 časova**, da podnesu prijave za učešće u njenom radu („**Institut slobodna stolica**“), za koju je predložen sljedeći

**DNEVNI RED**

1. Predlozi Odbora za izbor i imenovanja
2. Predlog Odluke o davanju saglasnosti na Odluku Odbora direktora doo “Sportsko rekreativni centar“ Bar o izboru Izvršnog direktora
3. Predlog Odluke o izmjenama i dopunama Odluke o budžetu Opštine Bar za 2021.godinu
4. Predlog Odluke o izmjenama Odluke o upotrebi stalne budžetske reserve
5. Predlog Odluke o visini otpremnine u slučaju sporazumnog prestanka radnog odnosa lokalnim službenicima i namještenicima
6. Predlog Odluke o uspostavljanju stvarne službenosti u korist Crnogorskog elektrodistributivnog sistema DOO Podgorica radi polaganja priključnog kablovskog voda za uklapanje u VN mrežu NDTS 10/0.4. Kva “BR.5-NOVA” po DUP-u “Ilino”u Baru
7. Predlog Ugovora između Opštine Bar i DOO ”Vodovod i kanalizacija”Bar o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini opštine Bar
8. Predlog Odluke o auto taksi prevozu na teritoriji opštine Bar

 Nevladina organizacija, dužna je da, radi korišćenja Instituta “slobodna stolica”, Službi za skupštinske poslove, dostavi prijavu za učešće u radu sjednice, potpisanu od strane lica koje je ovlašćeno da zastupa nevladinu organizaciju, u kojoj navodi tačku dnevnog reda po kojoj je zainteresovana da učestvuje u radu i ime predstavnika koji će predstavljati nevladinu organizaciju u radu sjednice.

Prijavu za učešće na sjednici skupštine, nevladina organizacija dostavlja stručnoj službi Skupštine-Službi za skupštinske poslove, najkasnije sedam dana prije dana održavanja sjednice Skupštine.

Obavještenje o predstavnicima nevladinih organizacija koji će po pojedinim tačkama dnevnog reda učestvovati u radu sjednice Skupštine, objaviće se na web sajtu Skupštine.

Prijave se mogu slati na adresu: Služba za skupštinske poslove SO Bar, Bulevar revolucije br.1, 85 000 Bar ili putem e-maila skupstina.opstine@bar.me.

  **Služba za skupštinske poslove**